section_heading: Povijest
paragraph_text: Brotnja je do izbijanja Drugog svjetskog rata imala hrvatsku etničku većinu.<ref> Nedugo nakon uspostave NDH, u ljeto 1941., određeni je broj seljaka iz Brotnje pristupio Ustaškom pokretu i aktivno sudjelovao u pokoljima nad lokalnim srpskim stanovništvom, poput onoga u Suvaji početkom srpnja iste godine, kada je u tom selu pobijeno oko 300 srpskih civila.<ref><ref> U osvetničkom pohodu srpskih ustanika krajem srpnja 1941. Brotnja je spaljena, a 37 Hrvata (većinom civila iz obitelji Ivezić) je ubijeno, dok je preostalo hrvatsko stanovništvo izbjeglo. Ovaj se osvetnički pohod odvio suprotno uputstvima KPJ i lokalnih ustaničkih zapovjednika, Đoke Jovanića i Gojka Polovine.<ref>